བདེ་ཆེན་བོད་རིགས་རང་སྐྱོང་ཁུལ་ནི་མཚོ་བོད་མཐོ་སྒང་གི་ཤར་ལྷོའི་མཚམས་དང་།འཕྲེད་རྒྱུག་རི་བོའི་ལྟེ་བར་གནས་ཤིང་།འདིར་ཡོད་པའི་རི་བོ་དང་གྲོག་རོང་ནི་འཛམ་གླིང་ཐོག་གྲགས་ཆེ་བའི་མཛེས་ལྗོངས་སྟེ་གཙང་གསུམ་མཉམ་དུ་བཞུར་བའི་ལྟེ་བའི་ས་ཁུལ་རེད།དེའི་མངའ་ཁོངས་ནང་ཁ་བ་དཀར་པོ་དང།པེ་མངས་གངས་རི།ལྷག་པ།འབའ་ལྷག་དཀར་རྫོང་བཅས་སའི་གོ་ལ་ཕྱེད་བྱང་མའི་འཕྲེད་ཐིག་དམའ་ཤོས་ཐོག་གནས་པའི་གངས་རིའི་ཚོགས་ཡོད་པ་མ་ཟད།ད་དུང་མཐོང་བར་དཀོན་པའི་རྒྱ་མཚོའི་ངོས་ལས་ས་བབ་མཐོ་ཚད་དམའ་བའི་དེང་རབས་འཁྱགས་རོམ་སྟེ་མིང་ཡང་ཆ་དང་སི་ཆ་སོགས་ཡོད་པས།ཡུལ་སྐོར་བ་མང་པོ་གནས་འདིར་ཡུལ་སྐོར་དུ་ཡོང་རྒྱུའི་ཡིད་དབང་བཀུག་བཞིན་ཡོད།